"Georgic" jatkoi palvelustaan sodassa vuoteen 1948, jolloin se palautettiin Cunard-White Starille. Tällöin se alkoi kuljettaa siirtolaisia reitillä Liverpool–Australia–Uusi-Seelanti. Toukokuussa 1950 "Georgic" palasi liikennöimään Liverpoolin ja New Yorkin välillä. Kesällä 1951 alus liikennöi Southamptonin ja New Yorkin välillä. Marraskuussa 1951 "Georgic" määrättiin kuljettamaan joukkoja Korean sotaan. Se teki viimeisen merimatkansa White Starin lipun alla vuonna 1954. "Georgic" romutettiin lopulta vuonna 1956 Faslanessa.